
POGODBA

št. 

ki jo sklepajo: 


ELEKTRO MARIBOR, Podjetje za distribucijo električne energije, d. d.
Vetrinjska ulica 2
2000 Maribor
ki ga zastopa predsednik uprave Jože Hebar
Davčna št.: SI46419853
Matična št.: 5231698000

(v nadaljnjem besedilu »naročnik«) 


in 


???

(v nadaljnjem besedilu »izvajalec«).
I. 
Predmet pogodbe 
1. člen
Pogodbeni stranki ugotavljata, da je najemnik izvedel postopek oddaje javnega naročila v skladu s 47. členom Zakona o javnem naročanju (Uradni list RS, št. 91/2015, Uradni list Evropske unije, št. 307/2015, 307/2015, 337/2017, 337/2017, Uradni list RS, št. 14/2018; v nadaljevanju: ZJN-3; v nadaljevanju: ZJN-3) za:

VZDRŽEVANJE INFRASTRUKTURE VISOKO VARNIH SISTEMSKIH PROSTOROV

Izvajalec je bil izbran kot najugodnejši ponudnik za izvedbo javnega naročila, objavljenega na Portalu javnih naročil dne ??? pod številko objave ???.
2. [bookmark: _Ref57379105]člen
S to pogodbo se pogodbeni stranki dogovorita o splošnih in posebnih pogojih izvedbe javnega naročila. Celotna dokumentacija in izvajalčeva ponudba številka ??? z dne ??? (priloga 1) sta sestavni del te pogodbe.
3. [bookmark: _Hlk55303821]člen
[bookmark: _Hlk57382414][bookmark: _Hlk114816430][bookmark: _GoBack]Predmet te pogodbe je vzdrževanje infrastrukture visoko varnih prostorov ter svetovanja iz navedenega področja, prav tako je predmet te pogodbe dobava materiala. Infrastruktura, ki je predmet te pogodbe in potreben material sta navedena v prilogi 2 in je sestavni del te pogodbe.
4. člen
Izvajalec mora zagotavljati najvišjo oz. ekspertno raven (Level3) in proizvajalčevo raven (Level4) pogodbenih storitev.
5. člen
Naročnik soglaša, da izvajalec pred sklenitvijo pogodbe pregleda stanje infrastrukture, ki je predmet te pogodbe, pri naročniku. Po izvršenem pregledu se izdela zapisnik, ki ga potrdita izvajalec in naročnik. Odprava morebitnih zapisniško ugotovljenih pomanjkljivosti se izvrši v skladu z medsebojnim dogovorom po potrjeni ponudbi med izvajalcem in naročnikom.

II. VELJAVNOST POGODBE
6. člen
Pogodba se sklene za obdobje 48 mesecev in prične veljati z dnem podpisa pooblaščenih zastopnikov obeh strank.
V primeru, da je pogodba finančno realizirana pred potekom tega obdobja, se prekine ob njeni finančni realizaciji. Pogoji te pogodbe so veljavni za čas trajanja pogodbe. Spreminjajo se lahko le s pisnim aneksom, ki ga skleneta pogodbeni stranki in se ne morejo spremeniti za nazaj. Naročnik si pridržuje pravico do predčasne prekinitve pogodbe.
Naročnik in izvajalec se strinjata, da lahko spremenita predmetno pogodbo tako, da v času njene veljavnosti skleneta aneks k pogodbi, skladno z veljavno zakonodajo.

III. POGODBENA VREDNOST 
7. člen
Predmet te pogodbe je VZDRŽEVANJE INFRASTRUKTURE VISOKO VARNIH SISTEMSKIH PROSTOROV po prilogi 2, z vso pripadajočo tehnično dokumentacijo. 
Skupna pogodbena vrednost vzdrževanja infrastrukture visoko varnih sistemskih prostorov vključno z materialom za obdobje trajanja pogodbe je okvirno ??? EUR brez DDV.
*DDV se obračuna po zakonsko določeni stopnji.
Pogodbena vrednost vsebuje vse elemente cene, vključno s taksami ter drugimi morebitnimi stroški (fco skladišče naročnika). V primeru zamude s plačilom, bo naročnik izvajalcu plačal zakonske zamudne obresti. Neupoštevanje pogodbenih določil ima za posledico prekinitev pogodbe.

IV. ROK PLAČILA 
8. člen
Naročnik se obvezuje plačati opravljeno storitev po tej pogodbi na transakcijski račun številka ???, v roku 30 dni od datuma prejema popolnega računa posameznega sukcesivnega naročila. Vse druge oblike poravnave obveznosti so možne le po predhodnem dogovoru. Izvajalec se obvezuje, da bo račun, z valuto 30 dni od dneva prejema popolnega računa, poslal v roku 8 dni po opravljeni storitvi. Če naročnik po prejemu računa le-tega ne bo plačal v dogovorjenem roku, ima izvajalec pravico naročniku zaračunati zakonske zamudne obresti.

V. DOSTAVA IN PREVZEM BLAGA 
9. člen 
Skladno z 2. členom te pogodbe dostavi izvajalec blago na lokacijo infrastrukture. 
Pogodbeni stranki še določita:
· naročnik se zavezuje prevzeti naročeno blago v celoti na osnovi dobavnice,
· količinski in kvalitativni prevzem blaga bo opravljen takoj pri prevzemu. Pri prevzemu ugotovljeno manjkajoče blago ali njegove vidne napake, nastale med prevozom, mora praviloma potrditi tudi prevoznik, 
· kvaliteta blaga mora ustrezati tehničnim razpisnim pogojem iz razpisne dokumentacije,
· naročnik ima pravico zavrniti blago, v kolikor je pri dostavi ugotovljeno, da blago ne ustreza pogojem iz tehničnih razpisnih pogojev. V primeru zavrnitve prevzema, je potrebno sestaviti zapisnik, v katerem je naveden vzrok zavrnitve. Zapisnik podpišeta naročnik-prevzemnik in praviloma prevoznik, 
· izvajalec je dolžan zavarovati blago proti vsem rizikom od njegove predaje v skladišče. Blago potuje in se razloži na riziko izvajalca,
· ob dobavi blaga se lahko organizira kakovostni prevzem opreme na lokaciji vzdrževanja infrastrukture v prisotnosti naročnika. Po opravljenem kakovostnem prevzemu, obe pogodbeni stranki podpišeta zapisnik. Uspešno opravljen kakovostni prevzem je pogoj za izdajo računa, 
· naročnik bo na tak kakovostni prevzem poslal svojega skrbnika pogodbe. V kolikor naročnik pri prevzemu opazi neskladje z vsebino te pogodbe , izvajalca pozove, da napako v roku 5 delovnih dni odpravi, v nasprotnem primeru lahko naročnik odstopi od pogodbe,
· v primeru ugotovljenih napak na dobavljenem blagu, se le-te zapišejo v zapisnik, ki ga podpišejo pooblaščeni predstavniki obeh strank,
· o skriti napaki mora naročnik izvajalca obvestiti takoj, ko napako ugotovi. Odgovornost izvajalca za skrite napake traja toliko časa, kot traja garancija za konkretno blago,
· prevzem blaga je na objektu naročnika možen samo ob delovnikih, in sicer od 8:00 do 14:00 ure, izjemoma pa po dogovoru z naročnikom in ga organizira ter plača izvajalec,
· izvajalec bo blago pripravil tako, da bo ustrezno zaščiteno pred poškodbami pri transportu in da bodo vsi njegovi deli zaščiteni na ustrezen način proti klimatskim vplivom med transportom in skladiščenjem.
Kakovost proizvodov mora ustrezati obstoječim standardom in deklarirani kakovosti na embalaži izdelka oz. spremljajočim dokumentom. Izvajalec zagotavlja za izdelke brezhibno delovanje ves garancijski rok, kot mu ga nudi proizvajalec. Za blago, ki ima garancijski rok, bo izvajalec izročil vse potrebne in potrjene garancije. Šteje se, da je blago prevzeto, ko naročnik prejme tudi potrebno tehnično dokumentacijo proizvodov in ustrezne garancije, če so te predpisane in od tega dne dalje teče tudi plačilni rok. Ponujeno blago mora biti v skladu s predpisanimi določili veljavnih zakonskih in podzakonskih aktov: 
· Zakon o splošni varnosti proizvodov (ZSVP-1, Uradni list RS, št.101/2003), 
· Zakon o tehničnih zahtevah za proizvode in ugotavljanje skladnosti (ZTZPUS-1, Uradni list RS, št. 17/2011) in
· Zakon o gradbenih proizvodih (ZGPro-1; Uradni list RS, št. 82/13).

VI. POGODBENE KAZNI
10. člen 
Če izvajalec po lastni krivdi ne bi opravil storitve v pogodbenem roku, je dolžan plačati naročniku pogodbeno kazen v višini 0,5 % od vrednosti posameznega sukcesivnega naročila za vsak zamujen koledarski dan, do največ 10 % te vrednosti. 
V primeru, da naročnik zavrne storitev iz razlogov neprimernosti blaga (ni v skladu z oddano ponudbo, poškodbe, itd.), ima izvajalec 5 delovnih dni časa za novo dobavo, sicer bo naročnik zaračunal pogodbeno kazen v višini 0,5 % od vrednosti tega naročila za vsak zamujen koledarski dan, do največ 10 % te vrednosti.
Naročnik si pridržuje pravico, da uveljavi gospodarsko škodo naproti izvajalca, v kolikor ta presega višino obračunane pogodbene kazni.
Plačilo pogodbene kazni ne odveže izvajalca od izpolnitve njegovih pogodbenih obveznosti in poplačila celotno nastale škode v skladu z Obligacijskim zakonikom.

VII. PREDSTAVNIKA NAROČNIKA IN IZVAJALCA
11. člen
Za urejanje vprašanj v zvezi z izvajanjem te pogodbe sta določena naslednja skrbnika pogodbe:
	IZVAJALEC:
	
	NAROČNIK:

	ime priimek
	???
	
	ime priimek
	Črtomir Kores

	telefon
	???
	
	telefon
	031 317 940

	e-mail
	???
	
	e-mail
	crtomir.kores@elektro-maribor.si



Spremembo skrbnikov je treba pisno javiti v 3 dneh. Skrbniki pogodbenih strank nimajo pravice spreminjati pogodbenih obveznosti.
VIII. 
POSEBNE OBVEZNOSTI IZVAJALCA IN NAROČNIKA
12. člen
Izvajalec se prav tako obvezuje, da bo:
· opravil pogodbene obveznosti strokovno, pravilno, vestno in kvalitetno v skladu z veljavnimi dogovori, soglasji, standardi in zakoni ter da bo sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,
· izvršil storitve/dobave v dogovorjenem roku,
· hkrati z blagom dostavil naročniku vso potrebno spremno dokumentacijo (navodila za uporabo/montažo oziroma obratovanje in vzdrževanje, potrjene garancijske liste, ipd.) v papirnati in elektronski obliki,
· sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,
· varoval poslovno tajnost naročnika, kakor tudi tajnost vseh ostalih informacij,
· prevzel odgovornost, da embalaža izpolnjuje zakonske zahteve, določene v Uredbi o ravnanju z embalažo in odpadno embalažo (Uradni list RS, št. 84/06, 106/06, 110/07, 67/11, 68/11 - popr., 18/14, 57/15, 103/15, 2/16 - popr., 35/17, 60/18, 68/18, 84/18 - ZIURKOE, 49/20 - ZIUZEOP, 61/20). S tem v zvezi mora poslati naročniku na njegovo zahtevo dokazilo, da je bila izdana IZJAVA O SKLADNOSTI, iz katere se vidi, da embalaža izpolnjuje zakonske zahteve,
· na svoj račun prevzel vso odpadno in ostalo embalažo dobavljenega blaga naročniku, v primeru, da naročnik to zahteva. Če blaga sam ne prevzema, je dolžan sporočiti naročniku, katera družba za ravnanje z odpadno embalažo prevzema njihovo embalažo, vključno z drugimi podatki, potrebnimi za predajo odpadne embalaže,
· razen, če ni drugače določeno v drugih točkah, prevzel odgovornost za neposredno ali posredno škodo, ki jo utrpi naročnik zaradi napačne pošiljke, kršitve predpisov o splošni varnosti proizvodov ali kršitev predpisov ravnanja z okoljem,
· navedel na embalaži, kaj vsebuje in druge informacije v zvezi z ravnanjem z blagom ter ostale informacije, ki so zakonsko predpisane,
· navodila za uporabo in varnostna navodila na embalaži navedel v slovenskem jeziku,
· za razpisano blago upošteval zakonodajo, ki ureja ravnanje z odpadki in standardom ISO 14001 naročnika,
· upošteval zahteve in določila naročila.
13. [bookmark: _Hlk55304188]člen
Naročnik se obvezuje, da bo:
· posredoval izvajalcu v dogovorjenih rokih potrebno dokumentacijo oziroma informacije v zvezi s pogodbenimi obveznostmi, 
· sodeloval z izvajalcem pri določilih pogodbe z namenom, da bo pogodbena storitev opravljena v obojestransko korist in zadovoljstvo,
· tekoče obveščal izvajalca o vseh spremembah in novo nastalih situacijah, ki bi lahko vplivale na izvršitev pogodbenih obveznosti, 
· enako zanesljivo kot zahteva od izvajalca, tudi sam varoval poslovno tajnost pogodbenega partnerja in bo kot tajnost obdržal tudi druge informacije in dokumente, če bo izvajalec to posebej zahteval.
IX. POGODBENE STORITVE IN OBVEZNOSTI
14. Člen
Naročnik bo planirane storitve naročeval sukcesivno, vsakokrat s pisno naročilnico, v primeru okvar/incidentov bo naročnik odpravo naročeval s telefonskim ali pisnim pozivom preko elektronske pošte. Naročilnica bo v teh primerih izdana naknadno, po odpravi okvare/incidenta.
15. Člen
Pogodbene storitve se v primeru odprave napak opravljajo v načinu 24/7/365 na sedežu naročnika in/ali na lokacijah infrastrukture.
16. [bookmark: _Ref57380705]Člen
Incident je:
1. ne-planirana prekinitev storitve IKT ali
2. zmanjšanje kvalitete storitve IKT ali
3. napaka opreme IKT, ki lahko vpliva na kvaliteto storitve IKT ali povzroči prekinitev storitve IKT.
Odzivni časi in časi rešitve incidenta s strani izvajalca za izvedbo pogodbenih storitev so naslednji: 
	[bookmark: _Hlk57379907]Odzivni čas
	Čas rešitve incidenta

	4 ure
	24 ur



V primeru incidenta izvajalec posreduje dokler incident ni odpravljen. Za uspešno rešitev incidenta šteje tudi začasna namestitev funkcionalno ekvivalentne nadomestne opreme in ponovna vzpostavitev vseh aktivnih komunikacijskih povezav.
17. člen
Storitev vzdrževanja infrastrukture zajema:
· 1 kpl preventivno vzdrževanje visoko varnega sistemskega prostora NTR TSR 10.E – redni letni pregled in servis
· 4 kpl preventivno vzdrževanje tehničnega hlajenja VVSP – redni polletni servis sistemov tehničnega hlajenja Rittal LCP
· 4 x preventivno vzdrževanje tehničnega hlajenja VVSP UPS – redni polletni servis sistemov tehničnega hlajenja za UPS prostor
· 2 kpl preventivno vzdrževanje tehničnega hlajenja VVSP – redno pol letno čiščenje zunanjih enot in kontrola uhajanja toplogrednih plinov po uredbi
· 2 kpl preventivno vzdrževanje UPS napajalnih sistemov – redni letni servisni pregled UPS sistemov z obremenilnim testom baterij
· 1 kpl preventivno vzdrževanje generatorskih napajalnih sistemov – redni letni servis in servisni pregled diesel električnega agregata z obremenilnim testom
· 1 kpl preventivno vzdrževanje nadzornih sistemov – redni letni pregled obstoječega nadzornega sistema NTR DCIM, vključno do 8 ur programiranja morebitnih sprememb v konfiguracijah naprav
Izvajalec posreduje naročniku po vsakem zaključenem vzdrževanju in odpravi napak poročila o pregledih in protokole meritev v elektronski obliki.
18. člen
Storitev vzdrževanja zajema tudi reševanje incidentov na zahtevo naročnika in se izvaja na telefonski poziv na stalno dežurno številko izvajalca, ki je dosegljiva 24/7/365 ali na pisni poziv preko elektronske pošte. Izvajalec bo začel z reševanjem incidenta, ko prejme s strani naročnika prijavo incidenta na enega izmed naslednjih načinov:
· telefonska številka:	???
· elektronska pošta: 	???
Naročnik mora ob prijavi podati kratek opis incidenta, izvajalec pa na podlagi prijave čim prej pristopiti k rešitvi incidenta v skladu s 16. členom te pogodbe.
19. člen
Izvajalec mora:
· imeti vzpostavljen kontakt in partnerski status s proizvajalci opreme navedene v prilogi 2,
· voditi ustrezno dokumentacijo pogodbenih storitev,
· ob spremembah na infrastrukturi izvajati shranjevanje in hrambo dokumentacije o spremembah,
· po potrebi koordinirati skrbnike naročnikove opreme, ki ni predmet te pogodbe,
· naročniku nuditi svetovanje s področja IKT,
· izvajati pogodbene storitve v skladu z naslednjimi priporočili ITIL: »Change Management«, »Service Asset and Configuration Management«, »Release and Deployment Management«, »Service Desk«, »IT Operations Management«, »Technical Management«, »Event Management«, »Incident Management«, »Request Fulfilment«, »Problem Management« in »Continual Service Improvment«,
· izvajati pogodbene storitve v skladu z veljavno zakonodajo, ki se nanaša na področje IKT in priporočila standarda ISO27001.
20. člen
Izvajalec mora v primeru izvajanja intervencij oziroma v primeru odprave napak postopati skladno z določilom 16. člena te pogodbe, v primeru naročanja storitev za investicijsko izgradnjo objekta pa bo naročnik izdal naročilnico z izvedbenim rokom, ki ne bo krajši od 60 dni.
21. člen
Za pogodbene storitve in opremo, je naročnik dolžan zagotoviti:
· ureditev vseh dostopov do infrastrukture, 
· po potrebi brez napetostno stanje daljnovoda ali delov, ki so pod napetostjo in so v neposredni bližini predvidenih del,
· pogoje za izvajanje pogodbenih storitev v dogovorjenih rokih, sicer izvajalec ne odgovarja za nastale posledice.
22. člen
Izvajalec se obvezuje, da bo:
· termine vzdrževanja predhodno uskladil z naročnikom,
· za potrebe vzdrževanja in odprave napak infrastrukture zagotovil strokovno usposobljene kadre in potrebno opremo,
· svoje naloge opravil brezhibno, kvalitetno in s skrbnostjo dobrega strokovnjaka, upoštevajoč predpise, tehnološke postopke in tehnične normative po pravilih stroke, v skladu z navodili naročnika in v dogovorjenih rokih,
· naročnika pisno obveščal v primeru vzdrževanja, ko incidenta ne bo mogoče rešiti v skladu s 16. členom te pogodbe,
· naročniku omogočal ustrezen nadzor.
23. člen
Naročnik se obvezuje, da bo:
· izpolnjeval vse obveznosti te pogodbe,
· izvajalcu omogočil dostop do lokacij na katerih se bo izvajalo vzdrževanje infrastrukture ter mu omogočil vpogled v vso potrebno dokumentacijo,
· vodjo del izvajalca poučil in opozoril na nevarnosti v ali na elektroenergetskih objektih, kjer se bodo izvajala vzdrževalna dela in se hkrati nahaja infrastruktura,
· pred pričetkom del z izvajalcem izpolnil in podpisal pisni sporazum,
· izvajalcu zagotovil dosegljivost naročnikovega skrbnika pogodbe,
· izvajalca sproti obveščal o posegih v opremo s strani naročnika ali tretje osebe,
· plačeval svoje obveznosti v rokih in na način dogovorjen s to pogodbo.
X. TEHNIČNA DOKUMENTACIJA 
24. člen 
Pogodbeni stranki ugotavljata, da za pogodbeno blago velja tehnična dokumentacija, ki jo je izvajalec predložil v svoji ponudbi za dobavo blaga, ki je predmet te pogodbe. V primeru ko blago, ki ga izvajalec ponuja v svoji ponudbi več ne bo dobavljivo iz razlogov s strani proizvajalca, lahko izvajalec ponujeno blago nadomesti z enakovrednim oz. boljšim blagom, katero mora izpolnjevati vse tehnične pogoje naročnika. Izvajalec mora pred zamenjavo blaga pridobiti soglasje naročnika. Cena blaga ostane nespremenjena.
XI. FINANČNA ZAVAROVANJA
25. člen 
Najkasneje 10 dni po podpisu pogodbe bo izvajalec izročil/nakazal naročniku garancijo/ brezobrestni  depozit za dobro izvedbo pogodbenih obveznosti. Garancija/brezobrestni depozit mora biti  brezpogojna, plačljiva na prvi poziv, nepreklicna ter se glasiti na znesek ??? EUR, kar  predstavlja 5% bruto pogodbene vrednosti.
   
Naročnik ima pravico unovčiti to garancijo/brezobrestni depozit, če izvajalec pogodbene obveznosti ne  bo izpolnil v dogovorjeni količini, kakovosti ali roku. Ta garancija se sprosti po izpolnitvi vseh  pogodbenih obveznosti oziroma najkasneje 30 dni po preteku veljavnosti pogodbe.
 
Najkasneje 10 dni po podpisu primopredajnega zapisnika, bo izvajalec izročil/nakazal naročniku garancijo/brezobrestni depozit za odpravo napak v garancijski dobi. Garancija/brezobrestni depozit mora biti brezpogojna, plačljiva na prvi  poziv, nepreklicna ter se glasiti na znesek ??? EUR, kar predstavlja 5% bruto pogodbene vrednosti. Garancija se sprosti 30 dni po preteku garancijskega roka. 
 
Unovčenje garancij/brezobrestnega depozita, izvajalca ne odvezuje obveznosti od izpolnitve  pogodbenih obveznosti. V primeru unovčenja bančne garancije/brezobrestnega depozita, se le ta  mora nadomestiti z novo.

XII. GARANCIJE - REKLAMACIJE
26. člen 
Garancija se nanaša na kvaliteto storitev ter dobavljenega blaga v enakem obsegu, kot jo nudi proizvajalec blaga. Izvajalec daje naročniku garancijo za storitev 12 mesecev  ter na blago 12 mesecev od dneva prevzema objekta posameznega sukcesivnega naročila.
Izvajalec se obvezuje rešiti reklamacije naročnika na kvaliteto storitve in dobavljenega blaga takoj po prejemu njegovega pisnega zahtevka. Naročnik bo lahko naročil ustrezno novo storitev in blago na stroške izvajalca, če le-ta ne bo v roku, določenem v garancijskem listu, poskrbel za odpravo priznanih reklamiranih napak.

XIII. VIŠJA SILA 
27. člen 
Izvajalec in naročnik sta prosta odgovornosti za škodo, ki bi nastala zaradi neizpolnitve ali zamude pri izpolnjevanju pogodbenih obveznosti, če so po sklenitvi pogodbe nastale okoliščine, ki jih nista mogla predvideti, preprečiti, niti jih odpraviti, oziroma se jim ogniti (višja sila). Pogodbeni stranki se pisno obvestita o nastanku in prenehanju višje sile najkasneje v 3 dneh od njenega nastanka oziroma prenehanja. K pisnemu obvestilu morata predložiti verodostojne dokaze o nastanku in trajanju višje sile.

XIV. PROTIKORUPCIJSKA KLAVZULA
28. člen 
Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe kdo v imenu ali na račun izvajalca predstavniku ali posredniku naročnika obljubil, ponudil ali dal kakšno nedovoljeno korist za pridobitev posla po tej pogodbi, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku povzročena škoda ali pa je ali bo omogočena pridobitev nedovoljene koristi predstavniku ali posredniku naročnika in/ali izvajalcu ali njegovemu predstavniku, zastopniku ali posredniku.
29. člen 
V primeru, da se ugotovi, da je izvajalec v ponudbi podal lažno izjavo o sorodstvenih vezeh z zaposlenim v družbi Elektro Maribor d.d., je ta pogodba nična.
30. člen
Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajala ali njegovega podizvajalca.

XV. REŠEVANJE SPOROV 
31. člen 
Pogodbeni stranki se dogovorita, da bosta morebitne spore iz te pogodbe reševali sporazumno. V kolikor se o nastalem sporu ne moreta dogovoriti, je za reševanje sporov iz te pogodbe pristojno sodišče v Mariboru po slovenskem pravu.

XVI. 
POGOJI VELJAVNOSTI POGODBE
32. člen 
Pogodba stopi v veljavo, ko jo podpišeta obe pogodbeni stranki in pod pogojem, da so v roku 10 dni po podpisu pogodbe naročniku predložene zahtevane bančne garancije oz. je vplačan denarni depozit v skladu s to pogodbo. 

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin: 
· če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali 
· če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s: 
· plačilom za delo, 
· delovnim časom, 
· počitki, 
· opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, 

in pod pogojem, da je od seznanitve s kršitvijo in do izteka veljavnosti pogodbe oz. okvirnega sporazuma še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo. 
V primeru izpolnitve okoliščine in pogojev iz prejšnjega odstavka se šteje, da je pogodba oz. okvirni sporazum razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca. 
Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.
XVII. KONČNE DOLOČBE
33. člen 
Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarja. 

V primeru nastopa spremenjenih okoliščin lahko pogodbeni stranki z določili Obligacijskega zakonika predlagata spremembo ali razvezo pogodbe.

V primeru, da ponudnik ne bo izpolnil katere izmed pogodbenih obveznosti, ima naročnik pravico takoj, brez odpovednega roka, odpovedati pogodbo.

Pogodba je sestavljena in podpisana v dveh (2) izvodih, od katerih prejme vsaka od pogodbenih strank po en (1) izvod.
Priloga: ponudba št. ??? z dne ???

